CELEX: C2004/239/57
Language: sk
Date: 2004-09-25 00:00:00
Title: Vec T-265/04: Žaloba podaná dňa 24. júna 2004: Adriatica di Navigazione S.p.A. proti Komisii Európskych spoločenstiev

25.9.2004   
            
            
               SK
            
            
               Úradný vestník Európskej únie
            
            
               C 239/26
            
         Žaloba podaná dňa 24. júna 2004: Adriatica di Navigazione S.p.A. proti Komisii Európskych spoločenstiev
   (Vec T-265/04)
   (2004/C 239/57)
   Jazyk konania: taliančina
   Adriatica di Navigazione S.p.A., v zastúpení: advokáti Gian Michele Roberti, Alessandra Franchi a Guido Bellitti, podala Adriatica di Navigazione S.p.A. na Súd prvého stupňa Európskych spoločenstiev žalobu proti Komisii Európskych spoločenstiev.
   Žalobkyňa navrhuje, aby Súd prvého stupňa:
   
                
            
            
               zrušil napadnuté rozhodnutie v časti, ktorá označuje subvencie za záväzky súvisiace s poskytovaním služieb vo verejnom záujme poskytnuté Adriatica za pomoc v zmysle článku 87 zmluvy a ktorá zároveň tieto opatrenia kvalifikuje ako novú pomoc
            
         
                
            
            
               okrem toho, subsidiárne, zrušil článok 1 odsek 2 napadnutého rozhodnutia
            
         
                
            
            
               alebo subsidiárne zrušil článok 1 odsek 3 napadnutého rozhodnutia v časti, v ktorej ukladá Taliansku, aby získala späť poskytnutú pomoc zvýšenú o úroky
            
         
                
            
            
               zaviazal Komisii Európskych spoločenstiev nahradiť trovy konania.
            
         Žalobné dôvody a hlavné tvrdenia
   Touto žalobou spoločnosť Adriatica di Navigazione S.p.A. napáda v zmysle článku 230 štvrtá odrážka zmluvy ES rozhodnutie Komisie zo 16. marca C(2004) 470 týkajúce sa štátnej pomoci, ktoré poskytlo Taiansko námorným spoločnostiam Adriatica, Caremar, Siremar, Saremar a Toremar. Žalobkyňa osobitne žiada Súd prvého stupňa, aby zrušil napadnuté rozhodnutie v časti, ktorá označuje subvencie za záväzky súvisiace s poskytovaním služieb vo verejnom záujme poskytnuté Adriatica za pomoc v zmysle článku 87 zmluvy a ktorá zároveň tieto opatrenia kvalifikuje ako novú pomoc.
   Na podporu svojej žaloby žalobca uvádza tri žalobné dôvody.
   V prvom žalobnom dôvode žalobkyňa uvádza, že Komisia sa dopustila dvojitého omylu pri posudzovaní. Po prvé, podľa názoru žalobkyne je rozhodnutie neplatné, pretože Komisia nesprávne kvalifikovala subvencie, ktoré poskytlo Taliansko Námorným spoločnostiam Gruppo Tirrenia z titulu protiplnenia za záväzky súvisiace s poskytovaním služieb vo verejnom záujme, ako pomoc v zmysle článku 87 ES. Takouto chybnou kvalifikáciou napadnuté rozhodnutie porušilo a) možnosť voľnej úvahy, ktorou disponujú členské štáty pri určovaní a financovaní záväzkov služieb vo verejnom záujme; b) článok 4 odsek 3 nariadenia č. 3577/92 (1). Po druhé, Adriatica tvrdí, že Komisia sa každopádne dopustila chyby v hodnotení tým, že posúdila uvedené subvencia ako novú pomoc. Vzhľadom k tomu žalobkyňa zdôrazňuje, že Komisia opomenula vziať do úvahy, že príslušné právne predpisy a regionálne dohody o službách vo verejnom záujme Gruppo Tirrenia boli Komisii oznámené a táto ich výslovne alebo implicitne schválila.
   V druhom žalobnom dôvode žalobkyňa napáda chyby v hodnotení, ktorých sa v predmetnom rozhodnutí dopustila Komisia tým, že stanovila, že režim subvencií poskytnutých Adriatica v rokoch 1992 a 1994 nebol nezlučiteľný so spoločným trhom, pretože Adriatica bola údajne zodpovedná za protisúťažné konanie zakázané článkom 81 ES. Vzhľadom k tomu žalobkyňa poukazuje na to, že toto posúdenie je nesprávne, keďže Komisia mala najprv zisťovať existenciu príčinnej súvislosti medzi daným prípadom porušenia pravidiel hospodárskej súťaže a opatreniami týkajúcimi sa pomoci a zistiť, že v danom prípade neexistuje takáto príčinná súvislosť. Žalobkyňa okrem iného zdôraznila absolútnu irelevantnosť, na účely hodnotenia existencie uvedenej príčinnej súvislosti, jednoduchej zhody v subjekte porušenia pravidiel hospodárskej súťaže a uvedených subvenovaných služieb. Vzhľadom k tomu žalobkyňa poukazuje tiež na porušenie povinnosti odôvodniť podľa článku 253 ES.
   Napokon, v treťom žalobnom dôvode žalobkyňa poukazuje na nezákonnosť napadnutého rozhodnutia v časti, ktorou ukladá, v rozpore so všeobecnými zásadami legitímnej dôvery a proporcionality správneho konania, vrátenie pomoci poskytnutej Adriatica v období január 1992 a júl 1994.
   
      (1)  Nariadenie Rady EHS č. 3577/92 zo 7. decembra 1992, ktorým sa uplatňuje zásada slobody poskytovania služieb na námornú dopravu v rámci členských štátov (námorná kabotáž) (Ú. v. ES 1364 z 12. decembra 1992, s. 7)